"See ei ole hea toon, kui räägitakse ajakirjanduse veergudel, aga mitte omavahel. Sellised ultimatiivsed ütlemised kindlasti ei tee igapäevast elu kergemaks," ütles Sester "Terevisioonis", vahendavad ERR Uudised.
"Ja teistpidi - Juhan Parts oma olemuselt ja tegudega, mis ta on Eesti ühiskonna jaoks teinud, on vastuvaidlematult väga kompetentne. Aga me töötame koalitsiooni kõigi kolme osapoolega selleks, et lõpuks oleks kandidaadil kõigi osapoolte toetus. Aga seda peaks tegema pigem konstruktiivses õhkkonnas," lisas Sester.
"Mõistlik oleks rääkida nende vahel, kes otsustavad ja siis kui on otsus tehtud, siis tulla ka välja ja põhjendada, miks sa ühe või teise otsuse teed, kui et ajakirjanduse vahendusel spekuleerida," ütles Sester veel.